25. ΑΝΑΓΚ. ΝΟΜΟΣ υπ’ αριθ. 165 της 16/21 Οκτ. 1967 (ΦΕΚ Α ΄178). Περί τροποποιήσεως του Ν.Δ. 19 Απρ. 1924 «περί συστάσεως Επιτροπών Δημοσίας Ασφαλείας». Άρθρ.1.-(Αντικαθίσταται η παρ. 1 άρθρ.1 Ν.Δ. 19/21 Απρ. 1924, ανωτ. σελ. 283). Άρθρ.2.-Δι’ αποφάσεως της Επιτροπής Δημοσίας Ασφαλείας δύναται να παρατείνεται ο χρόνος της εκτοπίσεως μη δυνάμενος να υπερβή εις εκάστην παράτασιν το εν έτος. Άρθρ.3.-«1.Κατά των αποφάσεων της Επιτροπής Δημοσίας Ασφαλείας έφεσις επιτρέπεται μόνον εις τον εκτοπισθέντα και τον μετασχόντα της Επιτροπής εκπρόσωπον της Αστυνομικής Αρχής απευθυνομένη ενώπιον του Υπουργού Δημοσίας Τάξεως. Η έφεσις ασκείται δι’ εγχειρίσεως αυτής εις τον Εισαγγελέα Πρωτοδικών ή τον νόμιμον αναπληρωτήν του εντός τριών ημερών από της εκδόσεως της αποφάσεως προκειμένου περί του εκπροσώπου της Αστυνομικής Αρχής, από της εις τούτον δε κοινοποιήσεως της αποφάσεως προκειμένου περί του εκτοπιζομένου. Εάν ο εκτοπιζόμενος κρατήται, το έγγραφον της εφέσεως δύναται να εγχειρισθή και εις τον Διοικητήν της Υπηρεσίας παρ’ η κρατείται ούτος. Ο Εισαγγελεύς Πρωτοδικών, εις ον τελικώς διαβιβάζεται η ασκηθείσα έφεσις, συλλέγει τα προτεινόμενα αποδεικτικά μέσα και εντός 5 ημερών υποβάλλει την δικογραφίαν εις τον Υπουργόν Δημοσίας Τάξεως, όστις εντός 5 ημερών, αφ’ ης περιέλθη αυτώ η σχετική δικογραφία, αποφαίνεται αμετακλήτως». Η παρ. 1 αντικατεστάθη ως άνω δια του άρθρ. 2 του κατωτέρω Ν.Δ. 11/1968. 2.Το εδάφιον 4 της παρ. 7 του άρθρ. 2 του Ν.Δ. 19.4.1924 ως ήδη ισχύει εφαρμόζεται αναλόγως. Άρθρ.4.-Η υπό του Α.Ν. της 21/23 Οκτ. 1935 προβλεπομένη εκτόπισις προσώπων αποπειρωμένων να προκαλέσωσι, διατάραξιν της δημοσίας τάξεως και ασφαλείας και της ησυχίας της Χώρας διατάσσεται δια κοινής αποφάσεως των Υπουργών Δικαιοσύνης και Δημοσίας Τάξεως. Άρθρ.5.-1.Πάσα διάταξις αντικειμένη εις τας διατάξεις του παρόντος καταργείται. 2.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Σελ. 296(γ) 346-008 298 